《寄友人臧奎》
宋代·魏野

知己念不见，块然何为生。
慈母无丑子，澹父有妍情。
冻云少舒泰，独鹤多哀鸣。
兹怀若为写，援琴不成声。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。